text: To unge bil-tyve stjal biler igen
  19 januar 2011 kl. 09.51
  Gamle kendinge af politiet i Sønderborg blev standset med søm-måtter. Begge har betingede domme for bil-tyverier.
  I løbet af natten blev de to unge mænd på 16 og 17 år jagtet af flere patruljevogne. De kørte flere steder omkring 160 kilometer i timen, bl.a. mellem Svenstrup og Sønderborg. 
  På Sønderborgvej nær Hokkerup kørte bil-tyvene et forhjul ind over en søm-måtte. Det gav en punktering, men de to kørte ufortrødent videre med 150 kilometer i timen. Efter et par kilometer gav de op.
  
  Stjal benzin
  Leder af lokalpolitiet i Sønderborg, Preben Westh, oplyser, at de to er kendt af politiet. De har begge fået betingede domme, bl.a. for at stjæle biler, men de har også andre forseelser på samvittigheden. I går sidst på eftermiddagen stjal de for eksempel benzin. 
  De to bil-tyve er for unge til at blive fængslet. Men det er sandsynligt, at de nu får en ubetinget dom, som kan føre til anbringelse uden for hjemmet.
  